Vir Die Kind – wolfshadowwhispers
Vir Die Kind
soekend en smekend kyk Die Kind
na die sterre wat vanaand sieklik wink
net eindlose vrae waarin Die Kind verdrink
sitkamers vol bottels kleurvol gestrooi
amber vloeistof wat so lieflik die verderf in nooi
Die Kind is honger
Die Kind, so alleen
pa en ma disnis versuip
Die Kind so klein…
al wat Die Kind het…
traanspore wat waggel op rou huil wange
iewers huil Die Kind nie meer nie
iewers maar nie hier nie
maar nie hier nie
dronkenskap, konsep, lewe, Nalatigheid, seer
10 thoughts on “Vir Die Kind”
Oktober 6, 2015 at 4:36 nm
Arme kind… arme dronkgat ouers… drank maak die siel dood… sad
Oktober 6, 2015 at 6:36 nm
… is so… dankie vir die lees
Oktober 6, 2015 at 9:10 nm
Ag eina,dis hartseer!Daardie kind huil naderhand nie meer nie,maar diep binne is baie skade gedoen.Pragtig geskryf,Wolfie!
Oktober 6, 2015 at 10:21 nm
Dankie Perdebytjie. Ek het vandag toevallig my gedig herontdek en toe moes ek dit met julle deel.
EK dink dit spreek belangrike kwessies aan
Oktober 7, 2015 at 6:52 vm
Ek is besig om Little Prisoners te lees, ek lees nou al twee weke aan die boek, erg onstellend, maar dit gebeur elke dag om ons.
Oktober 7, 2015 at 8:58 vm
Die grootste monsters in die lewe is die wat regtig bestaan, die wat ons verby kyk en nie sien nie…. oor hulle dig ek sodat mense ophou weg kyk en miskien iets doen om iemand te help.
Oktober 12, 2015 at 9:06 nm
Jy verwoord die hulpkreet van soveel kinders perfek Wolfie!! Die tragiese hartseer vir my hieraan is dat baie kinders wat so grootword dink dis hoe dit hoort….ma en pa lewe so…ek moet ook…
‘traanspore wat waggel op rou huil wange’
Ek hou van jou woordorde hier.
Jy kry dit alweer reg om oor ‘n seer werklikheid te skryf en om so jou lesers se aandag te laat fokus op feite in ons samelewing, wat die meeste liewers net ignoreer. Wel gedaan, die uiteenlopendheid van jou skrywes bly verstommend my vriend!!
Oktober 12, 2015 at 9:10 nm
Baie dankie Hanneliese. EK geniet gedigte wat as ‘sosiale kommentaar’ gebruik word. DIs my gunsteling genre omdat baie mense te bang is om oor sekere onderwerpe te dig
Oktober 12, 2015 at 9:44 nm
Ja, want mense is geneig om te dink indien hulle onaangename goed ignoreer, sal dit vanself verdwyn…myself inkluis…maar my uitkyk op die lewe het verander en ek besef deur onaangenaamhede te opper, laat al meer mense die lig sien!!
Oktober 12, 2015 at 9:49 nm